英國駐香港總領事館

英國駐香港總領事館係位於香港金鐘法院道1號，現時世界上最大嘅英國總領事館之一，比起好多其他英國大使館同高級專員公署仲要大。佢係負責維持英國同香港以及澳門之間嘅聯繫。  

連埋美國駐香港總領事館、馬來西亞總領事館同印尼總領事館，英國駐香港總領事館係香港少數幾個嘅總領事館，係置身喺自己嘅建築物入面。

角色 
由於香港嘅特區身份，所以，英國駐香港總領事同其他英國駐華總領事唔一樣，佢係直接向英國外交和聯邦事務部入面嘅中國事務署匯報，而唔係向英國駐北京大使匯報。駐港總領事館亦同時負責向澳門地區提供服務，其中有幾位外交官係專門處理澳門事務。

駐港總領事館曾經係英國護照嘅區域發行中心，負責處理居住喺其他亞洲地方嘅英國公民護照申請。

駐港總領事館之前都會負責處理英國駐台北貿易文化辦事處所收到嘅護照申請表。另外，即使法律上冇要求英國國民申報喺台但係，由2014年起，有關服務就已經終止咗。依家，所有護照事項都由英國護照辦公室集中處理。另外，由2015年起，簽證申請事務亦都外判咗畀一間公司處理。

歷史 
香港仲係英國統治嘅時候，總督係代表英國政府同埋國家元首嘅英國君主。而同英國國籍有關嘅事務，就由當時香港人民入境事務處處理。

喺英中兩國就香港嘅未來進行談判嗰陣，英國曾經提議喺主權移交後設立「英國專員」一職 ，但因為本身一啲已經喺香港嘅英聯邦國家外交代表已被尊稱為「專員」，所以呢個建議被中國拒絕，中方擔心呢個做法係嘗試令將來嘅香港特別行政區成為英聯邦嘅正式會員或者聯繫會員。

另外，英國當年嘅商業利益係由英國駐港高級商務專員公署代表負責。最後一名高級商務專員鄺富劭，喺1997年7月1號主權移交之後，就成為第一任英國駐港總領事。

總領事館大樓係由英國建築公司 Terry Farrell and Partners 設計，並且由安妮長公主喺1997年1月30號開幕，當時嘅造價為2億9千萬港元，而同大樓黐埋一齊嘅英國文化協會亦都喺隨後嘅12月開業。

自2013年以來，總領事一直租住喺傲璇嘅一個單位入面。

歷任總領事名單 
歷任英國駐香港總領事名單：

附近建築 
 亞洲協會香港中心
 英國文化協會
 太古廣場
 港島香格里拉酒店
 港麗酒店
 香港JW萬豪酒店
 香港高等法院
 香港公園
 茶具文物館
 金鐘道政府合署

香港領事館
英國外交